v
acte
It uut dien dat stoot ende gescille opverstaen ende verresen was tusschen janne gast
mans vanden lare in deen zijde en janne witten inden name van hem selven en als
de ghene die nae den rechte der stad van loeven beleydt es totten goeden lijsbetten van
zoerle wedewe laureys wilen vanden bossche janne claes goerde moerlants inden name
van hem en inden name en van weghen lijsbetten en margrieten gesusten sijnre zwe
gerime en janne vand hoeven soen jans wilen vander hoeven oec voer hem en van
weghen laureys en laureys beyde sijn brueden in dande Als van allen den goeden be
ruerlike en omberuerlike die de voirs wilen laureys en de voirs lijsbeth sijn wijf
te houden en te besitten plagen inde pchien van gheele en van meerhout gelegen
Ende de voirs ptien des comen sijn voe scepen van loeven en hebben hen vanden
voirs stote ende des daer aen cleven mach te weten de voirs jan gastman met con
sente henrix van swertgoer die nae den rechte der stad van loeven beleydt es tot
sijne goeden des verbonden en gesubmitteert in seggen en vrientlic yffenen te
weten in henricke van doerne scouth te henthals wille maes en librechte box
geloven vast en van werden te houden zoe wes sij daer af voe hoir seggen uutspre
ken souden Soe sijn de voirs drie seggen comen voer scepen van loeven en hebben
hoe segghen daer af eendrechtichlic uutgesproken en gepnucieert ind manien hier
nae volgende Inden yersten es hoir seggen dat alsulke deylinge en sceydinghe als
voirtijts tusschen de voirs psone geschiet es vanden voirs goeden voe scepen van
gheele goet vast en van weerden bliven sal en dat sij die teeuwegen dagen vast en
gestentich houden selen uutgenomen van ene mudde rogs erfpachts staende op zeke
goede jans belmans gelegen te belle dwelc de voirs jan gastman dien dat in deylingen
gevallen was ovgeven sal en laten volgen den voirs janne witten en marie van zoerle
sijnen wive en hoen naecomelinge erflic en dat de voirs jan gastmans sijn hande
daer af ter stont doen sal en gheen recht te mael daer in hebben oft behouden
voirt es hoir seggen dat de voirs jan gastman alle dand goede die hem bleven en
gevallen sijn en desgelijx alle de ande psone voirs hoe gedeelten ter stont aenveerde
hebben en besitten selen voe hoir pper erve teeuwegen daghen te weten de voirs
jan gastman en jan witten hoe gedeelten los en ledich op den comer daer uut gaende
en de voirs goert moerlants en sijn zweegerinne hoe gedeelte op den comer daer
uut gaende en voirtaen op sesse gulden pets d muten tshtogen van burg en
van brabant en twee mudde rogs d maten van gheele en de voirs jan claes sijn
gedeelte op den comer daer voe uutgaende en op drie gulden peters d muten voirs
en een mudde rogs der voirs maten en jan vand hoeven voirs en sijn brueden thunne
oec op den last daer uut gaende en voirt op drie gulden peters en een mudde rogs
der muten en maten voirs al jaerliker lijfpensien ten live der voirs lijsbetten van
zoerle half te sent jansmisse naestcomen en half te kersmisse daer nae volgende
en also voirt telken vanden voirs hoeghtijden deen helicht daer af te betalen
den voirs janne witten alle jae also langhe als de voirs lijsbeth leven sal en met
lang voirt soe es der voirs seggen seggen gevielt dat de voirs lijsbeth die nu
bijden voirs janne witten woent biden selven hier naemaels niet en bleve woenen
en trocke mett woenst bij yemande ands dat dan de voirs jan witten de voirs lijf
rente van twelf peters en vier mudde roggen ovgeven sal en uutreycken den ghene